CELEX: 62009TN0324
Language: el
Date: 2009-08-18 00:00:00
Title: Υπόθεση T-324/09: Προσφυγή της 18ης Αυγούστου 2009 — J & F Participações κατά ΓΕΕΑ — Fribo Foods (Friboi)

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/29
            
         Προσφυγή της 18ης Αυγούστου 2009 — J & F Participações κατά ΓΕΕΑ — Fribo Foods (Friboi)
   (Υπόθεση T-324/09)
   2009/C 256/54
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: J & F Participações SA (Sorocaba, Βραζιλία) (εκπρόσωπος: A. Fernández Fernández Pacheco, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fribo Foods Ltd (Wrexham, Ηνωμένο Βασίλειο)
   
      Αιτήματα της προσφεύγουσας
   
   H προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 22ας Απριλίου 2009 στην υπόθεση R 824/2008-1 και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «Friboi» για προϊόντα της κλάσης 29
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Τα λεκτικά και εικονιστικά σήματα «FRIBO» που έχουν καταχωριστεί στο Ηνωμένο Βασίλειο, στη Γερμανία, στη Γαλλία και στην Ιταλία για προϊόντα της κλάσεως 29.
   
      Απόφαση του τμήματος ανακοπών: Δέχθηκε την ανακοπή
   
      Απόφαση του τμήματος προσφυγών: Δέχθηκε εν μέρει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β’, του κανονισμού 207/2009, καθόσον το τμήμα προσφυγών εσφαλμένως έκρινε ότι υφίσταται κίνδυνος συγχύσεως μεταξύ των επίμαχων σημάτων· παράβαση του άρθρου 42 του κανονισμού 207/2009, καθόσον το τμήμα προσφυγών έσφαλε στο μέτρο που έλαβε υπόψη τα στοιχεία που προσκόμισε η αντίδικος ενώπιον του τμήματος προσφυγών προς απόδειξη της χρήσεως, μολονότι δεν πληρούν τις απαιτήσεις της διατάξεως αυτής και δεν προκύπτει από αυτά ο τόπος, ο χρόνος, η έκταση και το είδος της χρήσεως.